Diari Oficial de la Generalitat Valenciana


Sumari del DOGV 7631, del 07-10-2015 (2015/8099)

Aprovació definitiva de l'estudi de detall Font de la Pila.
-----------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8099


Data del document
:   21-10-2014

Organisme emissor
:   Ajuntament de Xeresa

Tipus de document
:   Anunci

Descriptors 

:   * Xeresa
    * administració local
    * pla d'urbanisme

Aprovació definitiva de l'estudi de detall Font de la Pila. [2015/8099]  
Pel Ple de la corporació, en sessió ordinària celebrada en data 25 de setembre de 2014, es va adoptar acord d'aprovació definitiva de l'estudi de detall Font de la Pila, promogut per l'Ajuntament de Xeresa i que te per objecte l'illa 10655 del cadastre d'urbana de Xeresa, amb la finalitat de regularitzar l'alineació del carrer eliminant la reculada existent enfront de les parcel·les cadastrals 12, 13, 14 i 15 de l'esmentada illa.  
  
En compliment d'allò que disposa l'article 104 de la Llei Urbanística Valenciana, es fa públic el tex íntegre de l'acord i les normes urbanístiques d'aquest.  
  
«Proposta d'aprovació definitiva de l'estudi de detall Font de la Pila.  
Resultant que el Ple de la corporació, en sessió ordinària de data 29 de juny de 2014, va acordar aprovar inicialment el projecte d'estudi de detall denominat Font de la Pila, el qual té com a objecte l'illa 10586 del cadastre d'urbana de Xeresa, i com a finalitat regularitzar l'alineació del carrer eliminant la reculada existent enfront de les parcel·les cadastrals 12, 13, 14 i 15 de la dita illa.  
Resultant que, transcorregut el termini d'exposició al públic d'un mes comptador des de l'endemà de la publicació del corresponent anunci en el Diari Oficial de la Comunitat Valenciana, que va ser en data 14 de juliol de 2014, no s'han presentat al·legacions, segons consta en la certificació emesa a l'efecte per la Secretaria municipal.  
  
Es formula proposta d'acord en el següent sentit:  
  
Primer. Aprovar definitivament l'estudi de detall denominat Font de la Pila el qual té com a objecte l'illa 10217 del cadastre d'urbana de Xeresa, i com fa inalitat regularitzar l'alineació del carrer eliminant la reculada existent enfront de les parcel·les cadastrals 12, 13, 14 i 15 de la dita illa.  
  
Segon. Notificar el present acord als propietaris i interessats i a la conselleria competent en matèria d'urbanisme.  
  
Tercer. Publicar el present acord en el Diari Oficial de la Comunitat Valenciana i en el tauler municipal d'anuncis.»  
L'estudi de detall disposa a l'apartat 5. Normes urbanístiques el següent:  
  
«Són d'aplicació les normes urbanístiques del PGOU de Xeresa, tant en la part general com en la particular de la zona Casc urbà SU2 disposada en el títol II, secció segona, amb la següent condició de gestió:  
  
Fins que no s'urbanitze el carrer d'enfront, les edificacions de les parcel·les de la reculada al final del carrer Font de la Pila hauran de respectar l'alineació originària del PGOU aprovat el 28 de setembre de 1998, i es podrà fer servir com a pati la zona de reculada que es reflexa als plànols. Les parcel·les podran tancar-se en el límit amb el viari d'aquest estudi de detall fins a una alçada màxima de 2,50 metres, i podrà ser amb tancament opac fins a una alçada màxima d'1,40 metres i la resta diàfan amb tancament permeable i transparent.»  
  
Xeresa, 21 d'octubre de 2014.- L'alcalde: Tomás Ferrandis Moscardó.